พอดี เพิ่งรู้ตัวว่า เป็นกะเทยเลสเบี้ยนคะ คืออยากเป็นหญิงชอบหญิง เลยอยากรู้วิธีการเบื้องต้น และ hormones ที่จะต้องได้รับ เพื่อให้เป็นผู้หญิงอย่างสมบูรณ์แบบค่ะ
สวัสดีค่ะ การใช้ฮอร์โมนเสริมเป็นการรับประทานยาคุมกำเนิดหรือยาที่มีส่วนผสมของฮอร์โมนเพื่อเพิ่มลักษณะการเป็นเพศหญิงฮอร์โมนที่นิยมใช้กันเช่น ฮอร์โมนเอสโตรเจน มีทั้งชนิดกิน ชนิดฉีด และแผ่นแปะ หรือเจล ชนิดที่ไม่แนะนำให้ในระยะยาว ได้แก่ อีอี หรือยาคุม เพราะมีผลข้างเคียงต่อหลอดเลือดดำอุดตัน และโรคหลอดเลือดหัวใจ และอีกชนิดคือ ฮอร์โมนต้านฤทธิ์แอนโตรเจน เพื่อลดผลของฮอร์โมนเพศชาย สารที่ต้องระวังคือ ไซโปรเตอโรน อซิเตท (Cyproterone acetate) เพราะมีผลข้างเคียงต่อตับในระยะยาวได้การใช้ฮอร์โมนเสริมให้เป็นเพศหญิงนั้นมีผลเสียในระยะยาวได้ หากรับประทานในขนาดที่ไม่ถูกต้องหรือใช้ยาผิดประเภท จึงไม่แนะนำให้ซื้อยามาใช้เองเด็ดขาด ควรอยู่ภายใต้การดูแลของแพทย์เท่านั้น และหากมีโรคหัวใจอยู่เดิมด้วย ควรปรึกษาแพทย์ก่อนใช้ยาค่ะ